JayJayThrowThrow/commonwealth-wiki-mix huggingface dataset:
ગણેશ

ગણેશ કે ગણપતિ હિંદુ ધર્મના ભગવાન છે, જેને શિવ અને પાર્વતીના પુત્ર અને રિદ્ધિ-સિદ્ધિના પતિ તરીકે પૂજવામાં આવે છે. ગણપતિનું વાહન મૂષક છે અને તેમનું મસ્તક હાથીનું છે. ગણોનાં સ્વામી હોવાને કારણે તેમને ગણેશ કે ગણપતિ નામથી ઓળખવામાં આવે છે. જ્યોતિષમાં તેમને કેતુનાં અધિપતિ દેવતા મનાય છે, અન્ય જે પણ સંસારનાં સાધન છે તેમના સ્વામી શ્રી ગણેશજી છે. હાથી જેવું શિશ હોવાને કારણે તેમને ગજાનન પણ કહે છે. તેઓ દુઃખોનો નાશ કરનારા હોવાથી હિન્દુ ધર્મમાં દરેક કાર્યની શરૂઆતમાં તેમની પૂજા કરવામાં આવે છે.
અવતાર

ગણપતિ આદિદેવ ગણાય છે જેમણે દરેક યુગમાં અવતાર લીધો હોવાનું જણાય છે.

૧) સતયુગમાં રૂષિ કશ્યપ અને અદિતિને ત્યાં 'મહોત્કત વિનાયક' રૂપે જન્મી, દેવાન્તક અને નરાન્તક નામક રાક્ષસોનાં વધની કથા છે.

૨) ત્રેતાયુગમાં ભાદરવા માસની, શુકલપક્ષ ચતુર્થીનાં 'ઉમા'ને ત્યાં "ગુણેશ" રૂપે જન્મી, સિંધુ નામક રાક્ષસના વધ અને બ્રહ્માનીં પૂત્રીઓ સિદ્ધિ અને રિદ્ધિ સાથે લગ્નની કથા છે.

૩) દ્વાપરયુગમાં 'પાર્વતી'ને ત્યાં "ગણેશ" રૂપે જન્મની કથાતો જાણીતી જ છે.

૪) કળિયુગમાં,"ભવિષ્યપૂરાણ" મુજબ 'ધુમ્રકેતુ' કે 'ધુમ્રવર્ણા' રૂપે અવતાર થવાની કથા મળે છે.
બાર નામ

ગણેશનાં અનેક નામ છે પરંતુ આ ૧૨ નામ મુખ્ય છે-

સુમુખ, એકદંત, કપિલ, ગજકર્ણક, લંબોદર, વિકટ, વિઘ્નહર્તા, વિનાયક, ધૂમ્રકેતુ, ગણાધ્યક્ષ, ભાલચંદ્ર, ગજાનન.

* પિતા- ભગવાન શિવ
* માતા- ભગવતી પાર્વતી
* ભાઈ- શ્રી કાર્તિકેય
* પત્ની- બે ૧.રિદ્ધિ ૨. સિદ્ધિ (દક્ષિણ ભારતીય સંસ્કૃતિમાં ગણેશજી બ્રહ્મચારી રૂપે દર્શાવાય છે.)
* પુત્ર- બે ૧. શુભ ૨. લાભ
* પ્રિય ભોગ (મિષ્ઠાન્ન)- મોદક, લાડુ
* પ્રિય પુષ્પ- લાલ રંગનાં
* પ્રિય વસ્તુ- દુર્વા (દૂબ) શમી-પત્ર
* અધિપતિ- જલ તત્વનાં
* પ્રમુખ અસ્ત્ર- પાશ, અંકુશ
ચિત્ર ગેલેરી


ચિત્ર:Vinayak20120901 182939.jpg
ચિત્ર:Gajanan20120901 182954.jpg
ચિત્ર:Ganapati20120901 183229.jpg
ચિત્ર:Ganaraj20120901 183011.jpg
ચિત્ર:Ganesh20120901.jpg
ચિત્ર:Ganesha20120901.jpg
ચિત્ર:Vighnavarta20120901 183242.jpg
ચિત્ર:गणपति १२३.JPG
ચિત્ર:गणपति मखरात.JPG
ચિત્ર:मोदकIMG 0375.JPG
ચિત્ર:मोदक नैवैद्यIMG 0376.JPG
ચિત્ર:ModakaIMG 0377.JPG
ચિત્ર:गणपती सजावट.JPG
ચિત્ર:Gajanan गजनन.JPG
ચિત્ર:Ganapathi गणपति.JPG
ચિત્ર:Siddhivinayak.JPG
ચિત્ર:Ganesh Closeup.JPG
ચિત્ર:मखर.JPG
ચિત્ર:Vighnaharta.JPG
ચિત્ર:Ganesh1.jpg
ચિત્ર:Ganesha.JPG

આ પણ જુઓ

* ગણેશ ચતુર્થી


શ્રેણી:દેવી દેવતા
શ્રેણી:હિંદુ દેવતા
રતન તાતા

રતન તાતા કે રતન ટાટા (૨૮ ડિસેમ્બર ૧૯૩૭ - ૯ ઓક્ટોબર ૨૦૨૪) એક ભારતીય ઉદ્યોગપતિ અને પરોપકારી હતા, જેમણે ૧૯૯૦થી ૨૦૧૨ સુધી તાતા ગ્રુપ અને તાતા સન્સના અધ્યક્ષ તરીકે સેવા આપી હતી અને ત્યારબાદ ઓક્ટોબર ૨૦૧૬થી ફેબ્રુઆરી ૨૦૧૭ સુધી વચગાળાના અધ્યક્ષ તરીકે સેવા આપી હતી. ભારત સરકારે વર્ષ ૨૦૦૦માં તેમને પદ્મભૂષણ અને ૨૦૦૮માં પદ્મવિભૂષણ નાગરિક સન્માન એનાયત કર્યાં હતા.
પ્રારંભિક જીવન અને શિક્ષણ

રતન તાતાનો જન્મ ૨૮ ડિસેમ્બર ૧૯૩૭ના રોજ બ્રિટિશ રાજ દરમિયાન મુંબઈમાં, એક પારસી જરથોસ્તી પરિવારમાં થયો હતો. તેઓ નવલ તાતાના પુત્ર હતા, જેમનો જન્મ સુરતમાં થયો હતો અને બાદમાં તેમને તાતા પરિવારમાં દત્તક લેવામાં આવ્યા હતા.

તાતાએ ૮મા ધોરણ સુધી કેમ્પિયન સ્કૂલ, મુંબઈ ખાતે અભ્યાસ કર્યો હતો. જે બાદ તેમણે મુંબઈની કેથેડ્રલ અને જોન કોનોન સ્કૂલ, શિમલાની બિશપ કોટન સ્કૂલ અને ન્યૂયોર્ક સિટીની રિવરડેલ કન્ટ્રી સ્કૂલમાંથી અભ્યાસ કર્યો, જ્યાંથી તેમણે ૧૯૫૫માં સ્નાતકની પદવી પ્રાપ્ત કરી હતો. સ્નાતક થયા બાદ, તેમણે કોર્નેલ યુનિવર્સિટીમાં પ્રવેશ મેળવ્યો હતો, જ્યાંથી તેમણે ૧૯૫૯માં આર્કિટેક્ચરમાં સ્નાતકની પદવી મેળવી હતી. કોર્નેલમાં હતા ત્યારે તેઓ આલ્ફા સિગ્મા ફી ફેટરટી ((ΑΣΦ))ના સભ્ય બન્યા હતા. ૨૦૦૮માં, તેમણે કોર્નેલને ૫ કરોડ યુએસ ડોલરની ભેટ આપી હતી, જે યુનિવર્સિટીના ઇતિહાસનું સૌથી મોટું આંતરરાષ્ટ્રીય દાન ભંડોળ હતું.

તેઓએ જમશેદજી તાતા દ્વારા સ્થાપિત બહુશાખીય કંપની સમૂહ તાતા જૂથના ચેરમેન તરીકે ફરજ બજાવી હતી. પોતાના ૭૬મા જન્મદિવસે તેમણે જૂથનું ચેરમેનપદ છોડીને સાયરસ મિસ્ત્રીને સોંપ્યું હતું. અલબત્ત તેમને જૂથનાં માનદ્ ચેરમેનપદે ચાલુ રાખવામાં આવ્યા હતા.
અંગત જીવન

તાતાએ ક્યારેય લગ્ન કર્યા ન હતા અને તેમને કોઈ સંતાન નહોતું. ૨૦૧૧માં એક મુલાકાતમાં રતન તાતાએ જણાવ્યું હતું કે, "હું ચાર વખત લગ્ન કરવાની નજીક પહોંચ્યો હતો અને દરેક વખતે મેં ડરથી અથવા એક યા બીજા કારણસર પીછેહઠ કરી હતી."
અવસાન

ઉંમર સંબંધિત તબીબી પરિસ્થિતિઓને કારણે તેઓ મુંબઇની એક હોસ્પિટલમાં સઘન સંભાળ હેઠળ હતા.

૮૬ વર્ષની ઉંમરે ૯ ઑક્ટોબર ૨૦૨૪ની મોડી રાત્રે મુંબઈની બ્રીચ કેન્ડી હોસ્પિટલ ખાતે તેમનું નિધન થયું હતું.
સન્માન અને પુરસ્કાર

રતન તાતાને ૨૦૦૦માં પદ્મભૂષણ અને ૨૦૦૮માં પદ્મવિભૂષણ પુરસ્કાર મળ્યા હતા, જે ભારત સરકાર દ્વારા આપવામાં આવતા ત્રીજા અને બીજા ક્રમના સર્વોચ્ચ નાગરિક સન્માન છે. તાતાને ૨૦૦૬માં મહારાષ્ટ્રમાં જાહેર વહીવટમાં તેમના કાર્ય માટે 'મહારાષ્ટ્ર ભૂષણ' અને આસામમાં કેન્સરની સંભાળને આગળ ધપાવવામાં તેમના યોગદાન બદલ ૨૦૨૧માં 'આસામ વૈભવ' જેવા વિવિધ રાજ્ય નાગરિક સન્માનો પણ પ્રાપ્ત થયા છે.
સંદર્ભ
બાહ્ય કડીઓ

*

શ્રેણી:વ્યક્તિત્વ
શ્રેણી:ઉદ્યોગપતિ
શ્રેણી:પદ્મભૂષણ પુરસ્કાર વિજેતા
શ્રેણી:પદ્મવિભૂષણ પુરસ્કાર વિજેતાઓ
શ્રેણી:૧૯૩૭માં જન્મ
શ્રેણી:૨૦૨૪માં મૃત્યુ
મિર્ઝા ગાલિબ

અસદ ઉલ્લાહ ખાન ગાલિબ ઉર્દૂ અને ફારસી શાયર હતા. તેમનો જન્મ ૨૭ ડિસેમ્બર ૧૭૯૭ના રોજ આગ્રામાં થયેલો. ગાલિબનાં લગ્ન ૧૮૧૦ની ૯મી ઓગસ્ટે ૧૩ વર્ષની વયે દિલ્હીના પ્રસિદ્ધ ઘરાના ઈલાહી બખ્શ ‘મારુફ’ની પુત્રી ઉમરાવ બેગમ સાથે થયાં પછી તેઓ દિલ્હી આવીને વસ્યા હતાં.

૧૯૬૯માં ભારતીય ટપાલ વિભાગ દ્વારા તેમની મૃત્યુ શતાબ્દીના અવસર પર ટપાલ ટિકિટ બહાર પાડી હતી. ૨૭ ડિસેમ્બર ૨૦૧૭ના દિવસે તેમની ૨૨૦મી જન્મ તિથી નિમિત્તે ગુગલે તેમને ગુગલ ડુડલ સ્વરૂપે યાદ કર્યા હતા.
બાહ્ય કડીઓ

* હિન્દીમાં ગાલિબની રચનાઓ कविता कोश પર
* મિર્ઝા ગાલિબની રચનાઓ
માઉન્ટ આબુ

માઉન્ટ આબુ એ ભારત દેશના રાજસ્થાન રાજ્યમાં આવેલા અરવલ્લી ગિરિમાળાનું ઉચ્ચતમ શિખર છે. આ નગર સિરોહી જિલ્લામાં આવેલ છે. આબુ પર્વતનું સૌથી ઊંચું શિખર ગુરુશિખર (સમુદ્ર સપાટીથી ૧૭૨૨ મીટર ઊંચાઈ) છે. સન ૧૮૨૨માં યુરોપિયન અધિકારી કર્નલ જેમ્સ ટોડે આ સ્થળની શોધ કરી હતી.

ગુજરાતના પાલનપુરથી આ સ્થળ ૫૮ કિમી દૂર છે. આ પર્વત એક પર્વતીય ઉચ્ચ પ્રદેશ નિર્માણ કરે છે જેની લંબાઈ ૨૨ કિમી અને પહોળાઈ ૯ કિમી છે. આને રણપ્રદેશનું રણદ્વીપ પણ કહે છે. આની ઊંચાઈને કારણે આ સ્થળ ઘણી નદીઓ, તળાવો, ધોધ અને સદા નીત્ય લીલા જંગલોનું નિવાસ સ્થાન છે.
ઇતિહાસ

પુરાણોમાં આ સ્થળને અર્બુદાચલ અને અહીંની પર્વતમાળાને અર્બુદા કહેવામા આવી છે. એમ પણ માનવામાં આવે છે કે વસિષ્ઠ ઋષિએ અહીં તપસ્યા કરી હતી. એક દંતકથા મુજબ, એમની નંદિની ગાય ખાડામાં પડી ગઈ ત્યારે સરસ્વતી નદીએ એ ખાડાને પાણીથી ભરી દીધો. ગાય તરીને બહાર આવી. તેથી અહીં વશિષ્ઠ આશ્રમ અને ગૌમુખ છે.
પ્રવાસન

સહેલાણીઓ માટે અહીંનું પ્રાકૃતિક સૌંદર્ય સ્વર્ગ સમાન છે. અહીં નખી તળાવ, ગાંધીવાટિકા, ટોડ રોક, નન રોક વગેરે સ્થળો આકર્ષક છે. ઉપરાંત અહીં ધાર્મિક આઘ્યાત્મિક મહત્ત્વ ધરાવતાં સ્થળોમાં દેલવાડાનાં જૈન મંદિરો છે. જેની વાસ્તુકલા અને શિલ્પ ખુબ વિખ્યાત છે. આ સિવાય ૧૪મી સદીમાં વૈષ્ણવાચાર્યે રામાનંદજીએ બનાવેલું રઘુનાથજી મંદિર પ્રસિદ્ધ છે. હનુમાનજીની ૧૯ ફૂટ ઉંચી પ્રતિમા પણ આબુ પર્વત પર છે. ઉત્તરે ૪૨૦૦ ફૂટની ઉંચાઈ પર આવેલું અઘ્ધરદેવી અર્બુદાદેવીનું પ્રાચીન મંદિર છે. કુંવારી કન્યા અને રસિયા બાલમનું પણ મંદિર છે.

અચલગઢનું સ્થળ સુપ્રસિદ્ધ છે જયાં અચલેશ્વર મહાદેવ, મંદાકિનીકુંડ અને ત્રણ પાડા, માનસિંહની સમાધિ, અચલગઢનો કિલ્લો, ચૌમુખ મંદિર, આદિશ્વર ભગવાનનું મંદિર, કુંથુનાથ ભગવાનનું મંદિર, શાંતિનાથ ભગવાનનું મંદિર, ભર્તુહરિની ગુફા, રેવતીકુંડ, ભૃગુ આશ્રમ, પાતાળેશ્વર મહાદેવ, અગ્નિકુંડ, વ્યાસતીર્થ, નાગતીર્થ, ગૌતમ આશ્રમ, જમદગ્નિ ઋષિનો આશ્રમ આવેલો છે. અહીં બ્રહ્માકુમારી સંસ્થાનું આંતરરાષ્ટ્રીય મુખ્યાલય, પાંડવભવન માઉન્ટ આબુમાં છે. તેનાથી થોડા માઈલના અંતરે જ્ઞાન સરોવરનું નિર્માણ કરવામાં આવ્યું છે.
આ પણ જુઓ

* માઉન્ટ આબુ વન્યજીવ અભયારણ્ય
* માઉન્ટ આબુ વેધશાળા
સંદર્ભ
બાહ્ય કડીઓ

શ્રેણી:રાજસ્થાન
શ્રેણી:જોવાલાયક સ્થળો
શ્રેણી:ભારતના ગિરિમથકો
ઇટાનગર

ઇટાનગર શહેર ભારતના ઉત્તર પૂર્વ છેડે આવેલા અરુણાચલ પ્રદેશ રાજ્યનું પાટનગર છે. ઈટાનગર તેના પર્વતીય ભૂપૃષ્ઠના કારણે ખુબ જ રળીયામણું શહેર છે. આ શહેર હિમાલયની તળેટીમાં વસેલું છે. સમુદ્રતળથી આ સ્થળની ઊંચાઈ ૩૫૦ મીટર જેટલી છે.

આ શહેર અરૂણાચલ પ્રદેશની રાજધાની હોવાને કારણે, અહીં સુધી આવવા માટે સડક માર્ગોની ખુબ જ સારી વ્યવસ્થા ઉપલબ્ધ છે. ગુવાહટી અને ઈટાનગરના નાહરલાગુન વચ્ચે હેલીકૉપ્ટર સેવાનો વિકલ્પ પણ ઉપલબ્ધ છે. આ ઉપરાંત પર્યટક બસો દ્વારા પણ ગુવાહટીથી ઈટાનગર પંહોચી શકાય છે. ગુવાહટીથી ઈટાનગર સુધી ડીલક્સ બસ પણ દોડે છે.
બાહ્ય કડીઓ

*


શ્રેણી:અરુણાચલ પ્રદેશ
લખનૌ

thumb|right|alt=લખનૌ શહેર, મધ્યમાં ગોમતી નદી.|લખનૌ શહેર, મધ્યમાં ગોમતી નદી.
લખનૌ ભારત દેશના ઉત્તર ભાગમાં આવેલા ઉત્તર પ્રદેશ રાજ્યનું પાટનગર તેમ જ લખનૌ જિલ્લાનું મુખ્ય મથક છે.

શાસ્ત્રીય સંગીત માટે જાણીતા આ શહેરનો ઇતિહાસ રસપ્રદ છે.

લખનૌ દેશના તેમ જ રાજ્યના અન્ય ભાગો સાથે રાષ્ટ્રીય ધોરી માર્ગ, રાજ્ય ધોરી માર્ગ, રેલ્વે માર્ગ તેમ જ વિમાન માર્ગ દ્વારા જોડાયેલું હોવાથી આવવા-જવા માટે અદ્યતન સગવડો ઉપલબ્ધ છે.


શ્રેણી:ઉત્તર પ્રદેશનાં શહેરો
દાઢી

200px|right| દાઢીધારી સાધુમહારાજ હરદ્વાર ખાતે


પુરુષના મુખ પર ગાલ પ્રદેશ તથા ડોક પર ઉગતા વાળના સમુહને દાઢી તરીકે ઓળખવામાં આવે છે. દાઢી પુરુષોના ચહેરાની પ્રતિભા વધારવામાં મહત્વનો ભાગ ભજવે છે. દાઢીના અભ્યાસ ને અંગ્રેજીમાં પોગ્નોલોજી (pogonology) કહે છે, જેના પ્રમાણે વાળના રંગ, લંબાઇ, ઘાટીલાપણું તેમ જ વિસ્તારના આધારે અલગ અલગ પ્રકારો પાડવામાં આવેલ છે. જગતના બધા જ વિસ્તારોમાં રહેતા લોકોમાં દેખાવની બાબતે દાઢી મહત્વનું સ્થાન ધરાવે છે. ભારતમાં પણ પૌરાણિક કાળથી દાઢી ધરાવતા મુનિઓ અને રાજવીઓનાં વર્ણન તેમ જ ચિત્રો જોવા મળે છે.
બાહ્ય કડીઓ

* / The Beard Show
* World Beard and Moustache Association
* The Fabulous World of Beards
* The British Beard Club
* All About Beards
* Facial Hair Styles
* World Beard & Moustache Championships
* UK Daily Mail's coverage of the World Beard Championships
* Much ado about a Little Fuzz an essay by the Mail Tribune


શ્રેણી:શણગાર
ચકલી

ચકલી એક નાનું, હલકા કત્થાઇ રંગનું, નાની પુંછ અને ટુંકી પણ મજબુત ચાંચ ધરાવતું પક્ષી છે. મુખ્યત્વે તે અનાજનાં દાણા તો ક્યારેક નાના જંતુઓ પણ ખાય છે.


ચિત્ર:Sparrows crabapple tree unsharpnd.jpg|માદા પોતાના વિસ્તાર ની રક્ષામાં
ચિત્ર:House Sparrow (Passer domesticus)- Female in Kolkata I IMG 5909.jpg|માદા
ચિત્ર:House Sparrow (Passer domesticus)- Female in a tree hole in Kolkata I IMG 0904.jpg|માદા ઝાડના છિંડામાં
ચિત્ર:House Sparrow (Passer domesticus)- Female feeding juvenile in Kolkata I IMG 8099.jpg|બચ્ચાને ખવડાવતા
ચિત્ર:House Sparrow (Passer domesticus)- Female bathing in Kolkata I IMG 4139.jpg|સ્નાન વેળા
ચિત્ર:House Sparrow (Passer domesticus)- Female in Kolkata I IMG 3787.jpg|માદા
ચિત્ર:House sparrow IMG 5405.jpg|ચણ લાવતી માદા
ચિત્ર:House Sparrow- Encounter I IMG 8110.jpg|ખિસકોલી સાથે
ચિત્ર:House sparrow02.jpg|બચ્ચું
ચિત્ર:House Sparrow.jpg|માદા
ચિત્ર:House Sparrow-Mindaugas Urbonas-4.jpg|માદા
ચિત્ર:House Sparrow-Mindaugas Urbonas-5.jpg|માદા

વિશ્વ ચકલી દિવસ

૨૦ માર્ચના દિવસને વિશ્વ ચકલી દિવસ તરીકે મનાવવામાં આવે છે.
આ પણ જુઓ

* ઘર ચકલી
સંદર્ભ
બાહ્ય કડીઓ

*


શ્રેણી:પક્ષી
શ્રેણી:પ્રાણીશાસ્ત્ર
શ્રેણી:ગુજરાતનાં પક્ષીઓ
શ્રેણી:દાણા-ચણતાં-પક્ષીઓ
મનુષ્ય

મનુષ્ય બે પગ વડે ચાલતું, હાથ વડે કાર્ય કરી શકતું, કુટુંબમાં રહેતું, આંચળ ધરાવતું, વિચારશીલ, તર્કશીલ તેમ જ બુદ્ધિમાન સામાજીક પ્રાણી છે. આ બ્રહ્માંડમાં પૃથ્વી સિવાય કોઇપણ ગ્રહ પર મનુષ્ય હોવાના પુરાવા હજુ સુધી મળ્યા નથી. મનુષ્યે આ પૃથ્વી પર રહેલા સજીવોમાં પોતાની સર્વોપરીતા સાબિત કરેલ છે. મનુષ્યની ઉત્પત્તિ વિશે અનેક વાતો રજુ કરવામાં આવેલી છે, જે પૈકી ડાર્વિનનો ઉત્ક્રાંતિવાદને વિજ્ઞાનની નજરે સત્યની સૌથી નજીકનો વિચાર માનવામાં આવે છે.

મનુષ્ય દ્વારા થયેલી પાયાની શોધ ખેતી અને પૈડાની ગણાય છે, જેના થકી આજનો મનુષ્ય વિકાસને પંથે મોટી દોટ મૂકી શક્યો છે.
સંદર્ભ

શ્રેણી:મનોવિજ્ઞાન
શ્રેણી:સસ્તન પ્રાણીઓ
શ્રેણી:જીવવિજ્ઞાન
શનિદેવ

thumb|શનિ ગ્રહ
thumb|શનિદેવ એક મંદિરમાં, કોલકાતા, પશ્ચિમ બંગાળ, ભારત
શનિદેવ (સંસ્કૃત: शनैश्वर) ભારતીય જયોતિષ વિજ્ઞાન અનુસાર સાત ગ્રહો માનો એક ગ્રહ ગણવામાં આવે છે. શનિદેવને શનિવાર ના દેવ પણ ગણવામાં આવે છે. તેઓને સૂર્યના પુત્ર અને યમના મોટાભાઈ માનવામાં આવે છે. શનિનો અર્થ થાય છે: મંદ અર્થાત્ ધીમી ગતિ (शनये क्रमति सः). સૂર્યની પ્રદક્ષિણા કરતા શનિને ૩૦ વર્ષ જેટલો સમય લાગે છે.

પૌરાણિક કથાઓ મુજબ, શનિ મહારાજનો જન્મ સાયન મિથુનના સૂર્યમાં અને મિથુનના ચંદ્રમાં જયારે સૂર્ય ચંદ્ર સમકક્ષમાં થતાં વૈશાખ વદ અમાસે થયો હતો. જેના ઉપર શનિની પાપદ્રષ્ટિ પડે અથવા જન્મ રાશિથી ૪-૮ સ્થાનમાં શનિ ભ્રમણ કરે અથવા પોતાની રાશિથી ૧૨-૧-૨ સ્થાનમાં ભ્રમણ કરે ત્યારે નાની-મોટી પનોતી આવે છે અને જીવનમાં મહાદુ:ખ, કષ્ટ, હાનિ અને રાજાને રંક બનાવી દે છે. દા.ત. ભગવાન શ્રીરામને શનિની સાડાસાતીમાં વનવાસ ભોગવવો પડયો, રાવણ ઉપર શનિની ક્રૂર દૃષ્ટિ પડતાં લંકા વિનાશ; રાજા હરિશ્ચંદ્રને સ્ત્રી, પુત્ર, રાજપાટવિયોગ; નળરાજાનું પતન તથા વિક્રમાદિત્ય ઉપર ક્રૂર દૃષ્ટિ શનિની પડતાં સાડાસાતીમાં રાજગાદી ભ્રષ્ટ થઇ.
મંત્ર

શનિની આરાધના માટે કે કૃપાદૃષ્ટિ મેળવવા નીચેના મંત્રો નો લોકો જાપ કરે છે.


:હ્રીં નિલાંજન્ સમાભાસં રવિપુત્ર યમાગ્રજમ્ ।
:છાયા માર્તંડ શમ્ભુતમ્ તં નમામિ શનૈશ્ચરમ્ ॥


:सूर्य पुत्रो दीर्घ देहो विशालाक्षः शिवप्रियः।
:मन्दचारः प्रसन्नात्मा पीडां हरतु मे शनिः ॥
ટોડરમલ

રાજા ટોડરમલ શહેનશાહ અકબરના સમયકાળમાં મોગલ શાસનના ખજાનચી (નાણામંત્રી) હતા. તેમનો જન્મ ઉત્તરપ્રદેશના લાહરપુરમાં થયો હતો . તેઓ અકબરના નવરત્નો પૈકીના એક રત્ન તરીકે જાણીતા હતા. તેમને પ્રથમ આગ્રા નો કારભાર સોપવામાં આવ્યો હતો અને પછી તેઓ ગુજરાતમાં વસ્યા હતા અને ગુજરાતનો પણ કારભાર સંભાળ્યો હતો.
સંદર્ભો
બાહ્ય કડીઓ

* સિતાપુર જિલ્લાનું સત્તાવાર વેબસાઇટ
* કાયસ્થ જ્ઞાતિનાં સત્તાવાર વેબસાઇટ પર
* કાયસ્થ જ્ઞાતિની વેબસાઇટ પર


શ્રેણી:ધાર્મિક વ્યક્તિત્વ
શ્રેણી:હિંદુ ધર્મ
અબુલ ફઝલ

અબુલ ફઝલ ઇબને મુબારક (૧૪ જાન્યુઆરી ૧૫૫૧-૧૨ ઓગસ્ટ ૧૬૦૨; ફારસી: ) અકબરકાળમાં મુઘલ શાશન ના વજીર હતા. તેઓ અકબરના નવરત્નો માના એક વ્યક્તિ હતા. તેઓ અબુ'લ ફઝલ, અબુ'લ ફદ્લ અને અબુ'લ ફદ્લ 'અલ્લામિ તરીકે પણ ઓળખાય છે. તેમણે "અકબર નામા" નામે પ્રસિદ્ધ ગ્રંથ લખેલ, અકબરનાં રાજ્યનો અધિકૃત ઇતિહાસ ત્રણ ભાગમાં લખેલ, જેનો ત્રીજો ભાગ "આઇને અકબરી" તરીકે વિખ્યાત છે, તેમજ બાઇબલનો ફારસી ભાષામાં અનુવાદ કરેલ.
જીવન ચરિત્ર

અબુલ ફઝલ સિંધનાં શેખ મુસાનાં પાંચમાં વારસદાર હતા, તેમના દાદા શેખ ખિઝર નાગપૂરમાં આવી રહ્યા, અહીં તેમના પિતા શેખ મુબારકનો જન્મ થયો. શરૂઆતમાં શેખ મુબારક નાગપુરમાં ખ્વાજા અહરાર પાસે ભણ્યા, ત્યાર બાદ તેઓ અમદાવાદ રહ્યા અને અંતે આગ્રામાં વસવાટ કર્યો. અહીં તેમનાં જયેષ્ઠ પુત્ર, કવિ અબુલ ફૈઝ અને બિજા પુત્ર અબુલ ફઝલનો જન્મ થયો. તેઓ અકબરનાં રાજ્ય દરબારમાં ૧૫૭૫ માં આવ્યા અને ડેક્કન યુદ્ધ દરમિયાન મુઘલ શાહી સેનાનું નેતૃત્વ કર્યું. અકબરનાં ધાર્મિક વિચારો વધુ ઉદાર બનવા પર તેમનો પ્રભાવ પણ પડેલો છે.

તેઓ મુઘલ શાહજાદા સલીમ (કે જે પછીથી જહાંગીર તરીકે જાણીતો થયો)ને ગાદી પર બેસાડવાની વિરૂધ્ધમાં હતા, આને કારણે ૧૬૦૨ માં મુઘલ શાહજાદા સલીમ દ્વ્રારા રચાયેલ કાવત્રાનાં ભાગ રૂપે વિરસિંહ બુંદેલા(કે જે પછીથી ઓરછાનાં રાજા બન્યા)એ તેમની 'સરાઇ વિર' અને 'આંત્રી'(નરવાર પાસે) વચ્ચે હત્યા કરી. તેમનું કપાયેલું મસ્તક સલીમનેં અલ્હાબાદ મોકલવામાં આવ્યું. તેમની દફનવિધિ 'આંત્રી'માં કરવામાં આવી. બાદમાં ૧૬૦૮ માં જહાંગીર દ્વારા તેમનાં પુત્ર શેખ અબ્દુર રહેમાન અફઝલ ખાનને બિહારનો સુબો બનાવવામાં આવેલ.


શ્રેણી:મુઘલ સામ્રાજ્ય
જરાસંધ

મગધ નરેશ જરાસંધ એક બળવાન રાજા હતો. તે મગધ નરેશ બૃહદ્રથનો પુત્ર અને કંસનો સસરો હતો. તે ભગવાન શિવનો ભક્ત હતો. મહાભારતમાં યાદવકૂળ સાથે તેનો તિવ્ર વિરોધ અને અંતે ભીમસેન દ્વારા વધની કથા જાણીતી છે.
જન્મની કથા

મગધ દેશના બૃહદ્રથ રાજાને કંઈ સંતાન ન હતું. તે રાજપાટ છોડી વનમાં ગયો. ત્યાં તેણે ગૌતમ વંશના ઋષિ ચંડકૌશિકને અનેક રત્નો ભેટ ધર્યાં. મુનિએ પ્રસન્ન થઈ રાજાને અભિમંત્રિત આમ્રફળ (કેરી) આપ્યું. એ રાજાને બે રાણી હતી. તે બે બહેનોએ અરધું અરધું ફળ વહેંચી લીધું. તેને લીધે તેમને ગર્ભનું અકેકું અરધિયું સાંપડ્યું. એ અરધિયાં ધાવે બહાર ફેંકી દીધાં. તે લઈ જવાં સહેલા પડે એટલા માટે જરા નામની રાક્ષસીએ સરખાઈમાં ગોઠવ્યાં. તે જ ક્ષણે જોડાઈ તેનું એક શરીર બની ગયું. જરાએ સાંધ્યાથી તે જરાસંઘ કહેવાયો.
વધની કથા

alt=|right|214x214px


યુધિષ્ઠિરના રાજસૂય યજ્ઞ વખતે કૃષ્ણ, અર્જુન અને ભીમે બ્રાહ્મણને વેષે તેના દરબારમાં જઇ દ્વંદ્વયુદ્ધની ભિક્ષા માગતાં તે ભીમ સાથે દ્વંદ્વયુદ્ધમાં ઊતર્યો હતો. ભીમ અને જરાસંઘનું યુદ્ધ અહોરાત્ર તેર દિવસ સુધી ચાલ્યું હતું. પછી ચૌદમે દિવસે ભીમે જરાસંઘને પકડીને ચીરી નાખ્યો. પણ એ પાછો સંધાઈ ગયો અને લડવા તૈયાર થયો. એટલામાં કૃષ્ણે એક સળેકડું હાથમાં લીધું અને તેને ચીરી નાખી જમણા હાથનું ડાબી તરફ ફેંકી અને ડાબા હાથનું જમણી તરફ ફેંકી ભીમસેનને સૂચના કરી. ભીમસેન સમજી ગયો અને સૂચના પ્રમાણે જરાસંધને ચીરી એનું જમણું અંગ ડાબી તરફ અને ડાબું અંગ જમણી તરફ ફેંકી દીધું તેથી એ ફરી સંધાયો નહિ. જરાસંધ પછી કૃષ્ણે એના પુત્ર સહદેવને ગાદીએ બેસાડ્યો.
સંદર્ભો અને નોંધ

*
શિશુપાલ

શિશુપાલ એ ભારતીય ઉપખંડમાં સૌથી મહત્વના એવા હિંદુ ધર્મના શાસ્ત્રો પૈકીના મહાભારત ગ્રંથમાં વર્ણવ્યા અનુસાર ભગવાન શ્રી કૃષ્ણના પિતરાઇ ભાઈ હતા. શિશુપાલને ઘણી વાર ચેતવણી આપવા છતાં તેણે કરેલા દુષ્ટાચારને પરિણામે શ્રી કૃષ્ણએ તેનો વધ કર્યો હતો.
જીવન

શિશુપાલનો જન્મ ચેદિ દેશના સોમવંશી રાજા દમઘોષના ઘરે થયો હતો. કૃષ્ણના પિતા વસુદેવની બહેન શ્રુતશ્રવા તેની માતા હતી. ચેદિ રાજાનો વંશજ હોવાથી તે ચૈદ્ય નામે પણ ઓળખાય છે. એ હિરણ્યકશિપુના અંશથી જન્મ્યો હતો. જન્મસમયે તેને ત્રણ આંખો અને ચાર હાથ હતાં અને જન્મતાં જ તેણે ગર્દભ (ગધેડા) જેવો સૂર કાઢયો હતો તેથી રાજા દમઘોષ તેને અપશુકનિયાળ માની ફેંકી દેવાની તૈયારીમાં હતો. તે સમયે આકાશવાણી થઈ હતી અને તેમાં જણાવવામાં આવ્યું હતું કે, જેના ખોળામાં આને બેસાડતાં તેના વધારાના બે હાથ અને એક આંખ ખરી પડે તેને હાથે આનું મૃત્યુ થશે. એક વખત પોતાની ફોઈને મળવા કૃષ્ણ-બલરામ શુક્તીમતી નગરીમાં આવ્યા. જ્યારે તેની ફોઈએ શિશુપાલને કૃષ્ણના ખોળામાં મૂક્યો કે તરત જ તેનું ત્રીજું નેત્ર અને બે હાથ ખરી પડ્યાં, આથી શિશુપાલની માતા શ્રુતશ્રવાએ કૃષ્ણને કહ્યું કે, તું મને વચન આપ કે, તું શિશુપાલને મારીશ નહિ. કૃષ્ણએ કહ્યું કે તમારા માનની ખાતર હું એ એના સો અપરાધ માફ કરીશ.

શિશુપાલને ધૃષ્ટકેતુ, સુકેતુ, કરકષ, શરભ આદિ પુત્રો હતા અને રેણુમતી નામે કન્યા હતી, તેને પાંડુપુત્ર નકુળ સાથે શિશુપાલના વધ પછી વરાવી હતી.
રાજ્ય અને મૃત્યુ

શિશુપાલ મોટો થયો ત્યારે વિદર્ભના ભીષ્મક રાજાના મોટા પુત્ર રુકિમએ પોતાની બહેન રુક્મિણીને એને પરણાવવાનો વિચાર કર્યો. પણ રુક્મિણી પોતે કૃષ્ણને પરણવાની ઇચ્છા ધરાવતી હોવાથી તેણે કૃષ્ણને સંદેશો મોકલાવ્યો અને કૃષ્ણ તેનું હરણ કરી ગયા અને આમ શિશુપાલનું અહમ્ ઘવાયું. જ્યારે ઇંદ્રપ્રસ્થમાં યુધિષ્ઠરે રાજસૂય યજ્ઞ કર્યો ત્યારે શિશુપાલ પણ ત્યાં આવ્યો હતો. એ વખતે ભીષ્મના કહેવાથી યુધિષ્ઠિરે અગ્રપૂજા કૃષ્ણને આપવા માંડી. શિશુપાલથી આ સહન ન થયું અને તેણે કૃષ્ણની નિંદા કરવા માંડી અને સાથેસાથે ભીષ્મને પણ અપશબ્દો સંભળાવ્યા. કૃષ્ણએ તેને ચેતવણી આપી અને કહ્યું કે તેના સો અપશબ્દોથી વધુ સહન નહી કરે, પરંતુ શિશુપાલે તે ચેતવણી અવગણી અને કૃષ્ણ તથા ભીષ્મ માટે અપશબ્દો બોલવાનું ચાલુ રાખ્યું તેથી તેના સો ઉપરાંત અપરાધો થયા છે એ જોઈને કૃષ્ણે સુદર્શન ચક્ર વડે તેનો શિરચ્છેદ કર્યો.
સંદર્ભ

શ્રેણી:પૌરાણિક પાત્રો
શ્રેણી:મહાભારત
આસારામ બાપુ

આસારામ (જેઓ આસારામ બાપુ તરીકે જાણીતા છે) ગુજરાતમાં એક વિવાદાસ્પદ સંત છે. ગુજરાત રાજ્યમાં તેમના અસંખ્ય ભક્તો અને આશ્રમો આવેલા છે. જેમાં મોટેરા ખાતેનો આશ્રમ આસારામના ભક્તો માટે મહત્વનો છે.
જીવન

જન્મ

આસારામનો જન્મ હાલના પાકિસ્તાનના સિંધ પ્રાંતના નવાબશાહ જિલ્લામાં સિંધુ નદીના કિનારે આવેલા બેરાણી ગામમાં નગરશેઠ થાઉમલજી સિરુમલાનીના ઘરે તારીખ ૧૭ એપ્રિલ ૧૯૪૧ (વિક્રમ સંવત ૧૯૯૮ની ચૈત્ર વદ છઠ્ઠ)ના દિવસે થયો હતો. તેમની માતાનું નામ મહંગીબા છે. એ સમયે નામકરણની વિધિમાં તેમનું નામ આસુમલ રાખવામા આવ્યુ હતું. તેમનું કુટુંબ સિંધી છે.
બાળપણ

આસારામનું બાળપણ સંઘર્ષોથી ભરપુર હતું. અખંડ ભારતની વિભાજન વેળાની મુશ્કેલ પરિસ્થિતીનો સામનો કરતા-કરતા તેમનું પરિવાર પોતાની ભરપુર ચલ અને અચલ સંપતિ છોડી ને અમદાવાદ શહેરમાં ઇ.સ. ૧૯૪૭ માં આવ્યું. પોતાના ધન-વૈભવ છુટી જવાના કારણે આ પરિવાર આર્થિક વિષમતાના ચક્રવ્યુહમાં ફસાઇ ગયુ, પરંતુ કોઇ પણ રીતે આજીવિકા ચલાવવા માટે થાઉમલજીએ લાકડા અને કોલસાનો ધંધો શરુ કર્યો અને તેનાથી આ પરિવારની આર્થિક પરિસ્થિતીમાં સુધારો આવવા લાગ્યો.
શિક્ષા

આસુમલની શરુઆતની શિક્ષા સિંધી ભાષામાં ચાલુ થઇ. ત્યાર બાદ તેમને સાત વર્ષની ઊમરે પ્રાથિમક શિક્ષણ માટે જયહિન્દ હાઇસ્કુલ, મણીનગર, અમદાવાદમાં પ્રવેશ અપાવવામાં આવ્યો. તેમની અદભૂત સ્મરણ શક્તિને કારણે તેઓ શિક્ષકો દ્વારા શિખવવામા આવેલી કવિતા, ગીત કે અન્ય પાઠો તુરંત જ અક્ષરશઃ યાદ રાખીને સંભાળાવી દેતા હતા. વિધ્યાલયમાં બપોરની રિસેસના સમય દરમ્યાન બાળક આસુમલ રમવા-કુદવામાં અને ગપ્પાબજીમાં સમય નહી વેડફતા, એકાંતમાં કોઇ વૃક્ષ નીચે બેસીને ઇશ્વરનાં ધ્યાનમાં તલ્લિન થઇ જતા હતા.
વિવાદ

સગીર વયની યુવતીઓ સાથે જાતીય દુર્વ્યવહાર કરવાના આક્ષેપોને લઈને આસારામ હાલમાં કારાવાસમાં છે. વધુમાં તેઓ યુવતીઓને પણ જાતિયતાવર્ધક દવા પીવડાવતાં હોવાનું અને ૬૦ અને ૭૦ ના દાયકામાં સાબરમતી નદીના પટમાં દેશી દારૂ ગાળવાની ભઠ્ઠીમાંથી નિયમિત રૂપે દેશી દારૂના કેરબા વેચાતા લઈ જતા હોવાના પણ અહેવાલો જાહેર થયા છે.

હાલમાં આસારામ જોધપુર પોલીસની તપાસ હેઠળ છે અને કાયદાકીય મુશ્કેલીઓ નિવારવા જાણીતા ધારાશાસ્ત્રી રામ જેઠમલાણીનો સહયોગ લઇ રહ્યા છે. દિપેશ-અભિષેક અપમૃત્યુ પ્રકરણમાં તેઓની ભૂમિકા મહત્વની કહેવાતી હોઈ હાલ તેઓની સામે અમદાવાદની ચીફ મેટ્રોપોલીટન કોર્ટ દ્વારા બિનજામીનપાત્ર વોરંટ રજુ કરવામાં આવેલ છે. આસારામ અને તેના પુત્ર નારાયણ સાંઈ સામે તેમના આશ્રમમાં જીવન ગુજારતી બે બહેનોએ લાંબા સમય સુધી શારીરિક શોષણની ફરિયાદ સુરતના જહાંગીરપુરા પોલીસ સ્ટેશનમાં દાખલ કરી છે.
સંદર્ભ

શ્રેણી:ધાર્મિક વ્યક્તિત્વ
શ્રેણી:આખ્યાનકાર
શ્રેણી:૧૯૪૧માં જન્મ
કપડવંજ

કપડવંજ ભારત દેશના પશ્ચિમ ભાગમાં આવેલા ગુજરાત રાજ્યના ખેડા જિલ્લામાં આવેલું શહેર છે, જે કપડવંજ તાલુકાનું મુખ્ય મથક પણ છે.
ઇતિહાસ

કપડવંજ અથવા કપડવણજ શહેરનું પ્રાચિન નામ કર્પટવણીજ્ય માનવામાં આવે છે. આ નામ અપભ્રંશ પામી "કપડવણજ" થયું અને ત્યારબાદ "કપડવંજ" થયુ. મળી આવેલા તામ્રપત્રો પરથી જાણવા મળે છે કે પ્રાચિન કાળમાં આ નગર કર્પટવાણિજયના નામે પ્રચલિત હતું. આ ઉપરાંત પ્રાચીન અનુમૈત્રિક યુગના નકશાઓ અને જૂના લશ્કરના માર્ગો જોતાં પણ કર્પટવાણિજય શબ્દ મળી આવે છે.

કપડવંજ શહેરની ફરતે પહેલા કોટ બાંધવામાં આવ્યો હતો. તેના પૂર્વિય વિસ્તારને આજે પણ 'નદી દરવાજા' અને પશ્ચિમી વિસ્તારને 'અંતિસર દરવાજા' તરીકે ઓળખવામાં આવે છે, જ્યાં વિશાળ દરવાજા બાંધવામાં આવ્યા હતા. કપડવંજ કાપડ અને કાચ ઉદ્યોગ માટે પ્રખ્યાત હતું. આજે પણ કપડવંજમાં બનેલી કાચની વસ્તુઓ વડોદરા સયાજીરાવ મ્યુઝીયમમાં સાચવી રાખવામાં આવેલ છે.

કપડવંજ પર સિદ્ધરાજ જયસિંહ, ગાયકવાડથી માંડી અંગ્રેજો સુધી ઘણા શાસકોએ રાજ કર્યું છે. સિધ્ધરાજ જયસિંહે બાંધેલા ભવ્ય તોરણ તેમજ બે વાવ અહીં આવેલી છે, જેને કુંડવાવ અને બત્રીસ કોઠાની વાવના નામથી ઓળખાય છે.
ભૂગોળ

કપડવંજ પર વસેલું છે. સમુદ્રની સપાટીથી આ શહેરની સરેરાશ ઊંચાઇ ૬૯ મીટર (૨૨૬ ફીટ) છે. આ શહેર રાષ્ટ્રીય ધોરી માર્ગ નં. ૫૯ ઉપર વસેલું છે.
જાણીતા વ્યક્તિઓ

* રાજેન્દ્ર શાહ - પ્રસિધ્ધ ગુજરાતી લેખક
* હરિશચંદ્ર જાલીવાલા - ઐતિહાસિક વ્યાપારી
* જાબીરભાઈ મેહતા - ફિલાનથ્રોપીસ્ટ
* ઈસ્હાકભાઈ બંદૂકવાલા - મુંબઈના મેયર
શિક્ષણ સંસ્થાઓ

* પારેખ બ્રધર્સ સાયન્સ કૉલેજ (સ્થાપના ૧૯૬૧)
* આર્ટ્સ એન્ડ કોમર્સ કોલેજ
* જડાવબા શિશું કેન્દ્ર
* માણેકલાલ દેસાઈ કિશોર મંદિર
* ચંપકલાલ નવચેતન વિદ્યાલય
* શારદા મંદિર
* કુમાર શાળા
* કન્યા શાળા
* એમ. પી. હાઇસ્કૂલ
* પી.ટી.સિ કોલેજ
* બી. એડ કોલેજ
* એમ. પી. પટેલ કોલેજ ઓફ ફાર્મસી (બી.ફાર્મ)
* કે. પી. પટેલ સ્કૂલ ઓફ મેનેજમેન્ટ (એમ.બી.એ.) એન્ડ કોમ્પ્યુટર સ્ટડીઝ (એમ.સી.એ.)
* માતૃશ્રી મૉઘીબા બાલમંદિર
* જીવનશિલ્પ વિદ્યાલય
* આદર્શ માધ્યમિક શાળા
પ્રવાસન

* સિદ્ધરાજ જયસિંહના તોરણ
* કુંડ વાવ અને કુંડવાવનું ટાવર
* વ્હોરાવાડનું ટાવર
* બત્રીસ કોઠાની વાવ
* મહાત્મા ગાંધી ઉદ્યાન
* નાના રત્નાકરમાતા મંદિર
* સિંધવાઇ માતા મંદિર
* પાર્શ્વનાથ દેરાસર
* કાચના દેરાસર
* પુનિત આશ્રમ
* કાચની ભટી
* જુમ્મા મસ્જીદ
* શ્રી નારાયણદેવ મંદિર (કુંડવાવમાંથી સ્વયંભૂ શ્રી હરિની ચતુર્ભુજ મૂર્તિ)
સંદર્ભ

શ્રેણી:ગુજરાતનાં શહેરો અને નગરો
શ્રેણી:કપડવંજ તાલુકો
શ્રેણી:ગુજરાતનાં તાલુકા મથકો
આણંદ

આણંદ () શહેર ભારત દેશના પશ્ચિમ ભાગમાં આવેલા ગુજરાત રાજ્યના આણંદ જિલ્લાનું તેમ જ આણંદ તાલુકાનું મુખ્ય મથક છે. આણંદને દૂધ અને તેના ઉત્પાદનનું મુખ્ય મથક પણ કહેવામાં આવે છે.
ભૂગોળ

આણંદ . પર આવેલું છે. સમુદ્રની સપાટીથી આણંદની સરેરાશ ઉચાંઇ ૩૯ મીટર (૧૨૭ ફુટ) છે. આણંદ શહેર એ અમદાવાદ અને વડોદરાને જોડતી રેલ્વે લાઇન પર આવે છે.
વસ્તી

ઇ.સ. ૨૦૦૧ની વસ્તી ગણતરી મુજબ આણંદ શહેરની વસ્તી ૧,૩૦,૪૬૨ હતી જેમાં પુરુષોની સંખ્યા ૫૨% અને સ્ત્રીઓની સંખ્યા ૪૮% હતા.
સંસ્થાઓ

આણંદ ખાતે ઈન્સ્ટિટ્યુટ ઓફ રુરલ મેનેજમેન્ટ (ઈરમા) આવેલી છે. અમૂલ ડેરી અને રાષ્ટ્રીય ડેરી વિકાસ નિગમ (NDDB) અહીં આવેલા છે. અહીં આણંદ કૃષિ યુનિવર્સિટી પણ આવેલી છે. ગુજરાત કોઓપરેટિવ મિલ્ક માર્કેટિંગ ફેડરેશન લિ.નું વડું મથક પણ આણંદમાં આવેલું છે.
સંદર્ભ
બાહ્ય કડીઓ

શ્રેણી:ગુજરાતનાં શહેરો અને નગરો
શ્રેણી:ગુજરાતનાં તાલુકા મથકો
શ્રેણી:આણંદ તાલુકો
માળનાથ (મંદિર)

માળનાથ મહાદેવ એ ભાવનગર જિલ્લામા આવેલા ભંડારિયા ગામ પાસેના માળનાથ ડુંગરમાળાની વચ્ચે આવેલું પુરાતન શિવ મંદિર છે. મંદિર પાસે જ પાણીના ઝરણાં આવેલા છે. જ્યારે મંદિરે પહોંચવા માટે પગપાળા ડુંગર ચડી-ઉતરીને જવું એ એક માત્ર રસ્તો હતો, ત્યારે ત્રંબક ગામના જળ-ધોધ પાસેની પગદંડી એ માળનાથ પહોચવા માટેનો સૌથી ટુંકો રસ્તો હતો.

આ ટેકરીઓ પર હાલમાં પવનચક્કીથી વિદ્યુત ઊત્પન કરવાનું કાર્ય ચાલુ છે.
પહોચવા માટેના રસ્તાઓ

પગપાળા

# ત્રંબક ગામનાં જળ-ધોધ પાસેની પગદંડી એ આ જગ્યાએ પહોચવાનો ટુંકામાં ટુંકો રસ્તો છે. પણ ચઢાણ થોડું આકરૂ અને બે-ત્રણ ડુંગરા ઓળંગવાના હોવાથી ઓછા લોકો આ રસ્તે જાય છે. જળ-ધોધ જોવા માટે અને ટ્રેકિંગ કરવા માટે સરસ રસ્તો છે. હાલમાં ૨૦૨૫ની સાલમાં આ પગપાળા રસ્તો બંધ છે.
# ભંડારીયા ગામની સીમમાંથી જતી પગદંડી એ સરળતાથી ચાલી શકાય એવો રસ્તો છે. મોટાભાગનું ચાલવાનું પ્રમાણમાં સમથળ વિસ્તારમાંથી છે. આથી ઘણા લોકો આ રસ્તો પસંદ કરે છે. આ રસ્તે એક સુંદર પાણીની વાવ પણ આવે છે. થોડો ભાગ માલેશ્રીના કાંઠાને સમાંતર જતો હોવાથી ચોમાસામાં જ્યારે માલેશ્રીમાં પાણી હોય ત્યારે ખુબ સુંદર કુદરતી દૃષ્યો જોવા મળે છે.
વાહન દ્વારા

# પવનચક્કી બાંધવા માટેનો ઠેકો અપાયો ત્યારે ત્યાં પહોચવા માટે પાકા રસ્તાનું પણ આયોજન કરવામાં આવ્યું. થોડા ડુંગર કાપીને બનાવેલો છેક મંદિર સુધી વાહન લઇને જઇ શકાય તેવો રસ્તો હાલમાં અસ્તિત્વ ધરાવે છે.
છબી


ચિત્ર:Main entrance of Malanath Mahadev Temple complex.jpg|માળનાથ મહાદેવ મંદિર સંકુલનું મુખ્ય પ્રવેશદ્વાર]]
ચિત્ર:Ficus benghalensis tree outside Malanath Mahadev Temple.jpg|માળનાથ મંદિર સંકુલને અડીને ઉભેલું વટવૃક્ષ

બાહ્ય કડીઓ

*
*


શ્રેણી:ઘોઘા તાલુકો
શ્રેણી:ગુજરાતનાં શિવાલયો
શ્રેણી:જોવાલાયક સ્થળો